google/wiki40b huggingface dataset:
Adriana Totiková

Adriana Totiková (* 1983) je režisérka, autorka, dramaturgička, herecká koučka a príležitostná herečka.
Absolvovala štúdium slovakistiky a estetiky na Univerzite Komenského, kde získala aj doktorát a divadelnú réžiu na Vysokej škole múzických umení v Bratislave. Ako freelancerka tvorí a režíruje v divadlách a televízii, spolupracuje tiež na filmoch . Vedie vlastnú spoločnosť JURIA production & services, ktorá dlhodobo spolupracuje na úspešných televíznych projektoch TV Markíza. Je tiež autorkou vlastných divadelných hier a scenárov. Jej debutová hra Žena cez palubu bola nominovaná na cenu Dosky. Inscenácia 5chalanov.sk získala Cenu divákov na festivale Nová Dráma. Ako prvá herecká koučka na Slovensku spolupracuje na filmoch a divadelných workshopoch doma i v zahraničí. Je expertkou na vyhľadávanie detských hereckých talentov.
Joe Hahn

Život

Narodil sa v Glendale v Kalifornii do tretej generácie kórejských prisťahovalcov. Má 2 staršie sestry.
Navštevoval Hoover High school a neskôr Pasadena Art Center, kde stretol Mika Shinodu. Po roku ale školu ukončil a živil sa ako ilustrátor komiksov, spoluprácou na špeciálnych efektoch pre film a stal sa grafickým designerom. Už na konci strednej školy ho zaujali turntables (mixážne pulty) a zapojil sa do Mikeovej skupiny Xero – neskôr Linkin Park.
Joe vytvoril väčšinu videoklipov Linkin Park a tiež sa hovorí o filme, ktorý by mal režírovať.
Paksský okres

Paksský okres (maď. Paksi járás) je okres v Maďarsku v župe Tolna. Jeho správnym centrom je mesto Paks.
Brezolles (obec)

Poloha

Obec má rozlohu 14,23 km². Najvyšší bod je položený 185 m n. m. a najnižší bod 144 m n. m.

Obyvateľstvo

Počet obyvateľov obce je 1 838 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spojené štáty Veľkého Rakúska

Spojené štáty Veľkého Rakúska (nem. Vereinigte Staaten von Groß-Österreich) bol návrh reformy štátosprávneho usporiadania Rakúsko-Uhorska, vytvorený skupinou vzdelancov, obklopujúcich nástupníka trónu Františka Ferdinanda, ktorý sa nikdy neuskutočnil. Myšlienkovým otcom tejto koncepcie bol Aurel Popovici v 1906.
Ku koncu 19. storočia sa začalo čoraz výraznejšie ukazovať, že najväčším problémom, ktorému čelí dualistická monarchia Rakúsko-Uhorsko bole, že obyvateľstvo pozostávalo z dvanástich rozličných etnických skupín, z ktorých len dve, Nemci a Maďari (tvorili spolu 44% obyvateľstva), mali moc. Ostatných 10 etnických skupín (Česi, Poliaci, Rusíni, Rumuni, Chorváti, Slováci, Bosniaci, Srbi, Slovinci a Taliani) nemalo takmer akúkoľvek politickú moc, jedine Chorváti a Srbi mali obmedzenú autonómiu v Chorvátsko-slavónskom kráľovstve, ktoré vzniklo v roku 1868 po maďarsko-chorvátskom vyrovnaní. 
František Ferdinand d’Este plánoval radikálne prekresliť mapu Rakúska-Uhorska, vytvoriac tak množstvo národnostne a jazykovo homogénnych poloautonómnych "štátov", ktoré by boli súčasť únie Spojených štátov Veľkého Rakúska. Po zavraždení arcivojvodu plán ustúpil do úzadia a vojna, ktorá vypukla, ukončila stáročnú históriu Habsburskej monarchie
Villey-Saint-Étienne

Poloha

Obec má rozlohu 17,29 km². Najvyšší bod je položený 253 m n. m. a najnižší bod 192 m n. m.

Obyvateľstvo

Počet obyvateľov obce je 1 083 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourecq

Poloha

Obec má rozlohu 4,02 km². Najvyšší bod je položený 49 m n. m. a najnižší bod 22 m n. m.

Obyvateľstvo

Počet obyvateľov obce je 557 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teillé (Loire-Atlantique)

Poloha

Obec má rozlohu 28,55 km². Najvyšší bod je položený 64 m n. m. a najnižší bod 17 m n. m.

Obyvateľstvo

Počet obyvateľov obce je 1 743 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka o Čchang-ša (1939)

Priebeh

Boje medzi stranami začali v polovici septembra a skončili na začiatku októbra roku 1939. Pri bojoch v uliciach mesta boli použité jedovaté plyny, čo ženevský protokol po prvej svetovej vojne zakázal. Japonci sa časom dostávali do mesta, ale ich zásobovací systém, neustále obkľučovanie japonských jednotiek v meste a neobvyklé veľké straty ich donútili ustúpiť. Japonci stratili vyše 40 000 mŕtvych, zranených a nezvestných vojakov, na druhej strane boli straty podobne veľké. Japonci nedokázali Čchang-šu ani jazero Tung-ting dobyť. Toto víťazstvo pozdvihlo morálku čínskych nacionalistov. Bolo to prvé zo štyroch japonských útokov na mesto. Ďalšie útoky nasledovali v roku 1941, v roku 1942 a vo Štvrtej bitke o Čchang-ša (1944) už dokázali Japonci obsadiť oblasť s mestom.
Castelnau-sur-l’Auvignon

Poloha

Obec má rozlohu 10,22 km². Najvyšší bod je položený 209 m n. m. a najnižší bod 98 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Artignosc-sur-Verdon

Poloha

Obec má rozlohu 18,53 km². Najvyšší bod je položený 600 m n. m. a najnižší bod 401 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Haren (Brusel)

Haren (hol. a franc. písané Haeren) je stará belgická obec, ktorá bola zlúčená s hlavným mestom Brusel v roku 1921. Je odľahlou mestskou časťou, ktorá sa nachádza na severovýchodnom okraji regiónu hlavného mesta Brusel. Nachádza sa tu hlavné veliteľstvo NATO.
Popești

Slováci v obci

Slováci v obci žijú hlavne v dedine Budoi (slov. Bodonoš), ktorá je jednou z najväčších slovenských obcí v Rumunsku. Veľa ich je aj v priľahlých obciach Vărzari (slov. Varzaľ) a Voivozi (slov. Vojvoz). V Bodonoši sa nachádza jedna z dvoch slovenských stredných škôl v Rumunsku, Teoretické lýceum Jozefa Kozáčeka.
Abondance (Haute-Savoie)

Poloha

Obec má rozlohu 58,84 km². Najvyšší bod je položený 2 420 m n. m. a najnižší bod 840 m n. m.

Obyvateľstvo

Počet obyvateľov obce je 1 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Krasnoturinsku

Dopravu v ruskom meste Krasnoturinsk zabezpečujú električky.
Doprava bola začatá 15. januára 1954. Až do augusta 2011, dopravu zabezpečovali dve linky: v severojužnom a východno-severnom smere. Obe linky sú jednokoľajné a vznikli na tratiach pôvodných vlečiek do fabrík. Vozidlá sú deponované v jedinej vozovni. Po mnohých opatreniach došlo 2. augusta 2011 k zrušeniu druhej linky.
Ondrej Červenák

Životopis

Študoval na lýceu v Bratislave, od roku 1849 na banskej akadémii v Banskej Štiavnici, potom absolvoval študijné cesty po Belgicku a Anglicku so zameraním na hutníctvo. Banský úradník v Kremnici v Tajove, v 60. rokoch kontrolór medených hámrov v Banskej Bystrici, 1871 – 1887 úradník sporiteľne v Martine. Roku 1874 pokladník MS, keď aj krátko redigoval Nár. noviny. Presadzoval záujmy mladej buržoázie, vypracoval a vydal návrh na celkový železničný systém Uhorska, vybudovanie železiarskeho priemyslu, námornú dopravu Uhorska, reguláciu Dunaja, zavodňovacie systémy a i. Roku 1872 zakladateľ a autor stanov úverového spolku v Banskej Bystrici, člen Tatrína.
Ulica Svätého Vincenta

Popis

Ulica je situovaná v smere sever-juh. Na severnom konci vyúsťuje do Seberíniho ulice. Na južnom konci vyúsťuje do Petzvalovej ulice.
Ulica je prejazdná po celej dĺžke.
Na západnej strane ulice sa nachádza areál Misijnej spoločnosti sv. Vincenta de Paul. Na východnej strane ulice sú polyfunkčné budovy dokončené po roku 2000.

Pôvod názvu

Je pomenovaná podľa francúzskeho rímskokatolíckeho kňaza a rehoľníka Sv. Vincenta de Paul.
Pula

História

Trvalé osídlenie na tomto mieste existuje už niekoľko desiatok storočí. Ako prví sa tu usadil ilýrsky kmeň Histriov, podľa ktorých dostal meno Istrijský polostrov. V 1. storočí pred Kr. tu Rimania založili kolóniu s názvom Colonia Pietas Iulia Pola. Z tohto obdobia pochádza mnoho pamiatok, ktoré sú dnes hojne navštevované turistami – napr. amfiteáter, Herkulova brána alebo Víťazný oblúk rodiny Sergiovcov.
Po páde Rímskej ríše sa v meste vystriedali Vizigóti, Frankovia i Benátčania. Prví Slovania sem prišli v 7. storočí. V stredoveku sa o Pule zmieňuje Dante Alighieri. V roku 1813 sa mesto dostalo pod vládu Rakúsko-Uhorska a stalo sa jedným s najvýznamnejších rakúskych prístavov a okolie bolo ustanovené ako provincia Küstenland (pobrežie). Po páde monarchie sa mesto dostalo pod správu Talianska a zotrvalo po ňou až do konca druhej svetovej vojny, keď bola Pula pričlenená k Juhoslávii. V tom čase žilo v meste približne 90 % obyvateľov talianskej národnosti.
Tovarnianska Polianka

Príroda

Tovarnianska Polianka leží v ondavskom výbežku Východoslovenskej nížiny v Pozdišovskej pahorkatine na terasách Ondavky. Nadmorská výška v strede obce je 140 m n. m. a v chotári 127-271 m n. m. Na vyšších polohách pahorkatiny je listnatý les, nižšie časti a dolina Ondavky sú odlesnené.

Dejiny

Našli sa tu zvyšky eneolitických mohylových násypov. Obec je doložená z roku 1335 ako Polenka, neskôr ako Polyon (1372), Polyunka (1414), Towarnanská Polánka (1773), Tovarnianska Polianka (1948); po maďarsky Tovarnapolyanka, Tavarnamező.
V roku 1363 patrila panstvu Čičava, koncom 16. storočia niekoľkým zemepánom, od konca 17. storočia Barkóczyovcom a iným. V roku 1715 mala 11 opustených a 7 obývaných domácností, v roku 1787 mala obec 25 domov a 190 obyvateľov, v roku 1828 mala 31 domov a 227 obyvateľov. Pracovali ako roľníci a v lesoch. V polovici 19. storočia a v rokoch 1900-1910 sa mnohí vysťahovali.
Za I. ČSR sa obyvatelia zaoberali poľnohospodárstvom. V roku 1944 bola obec celkom vypálená. JRD bolo založené v roku 1958. Časť obyvateľov bola zamestnaná v priemyselných podnikoch v Humennom, Strážskom a v Hencovciach.

Pamiatky

Rímskokatolícky kostol, gréckokatolícky barokovo-klasicisticky chrám (cerkev) z roku 1784.

Obyvateľstvo

K 31.12.2009 v obci žilo 115 obyvateľov, z toho 54 mužov a 61 žien.

Občianska a technická vybavenosť

Predajňa potravinárskeho tovaru, futbalové ihrisko, verejný vodovod, rozvodná sieť plynu.
Diplomová práca

Diplomová práca alebo hovorovo diplomovka alebo v slangu diplomka je záverečná práca spravidla druhého stupňa vysokoškolského štúdia. Predstavuje rozsiahlejšiu odbornú prácu (štúdiu), ktorej vypracovanie a obhajoba je pre študenta (diplomanta) jednou z podmienok získania akademického titulu. Práca by mala prinášať nové poznatky a v danom odbore byť prínosom.
Na Slovensku je jej obhajoba jedným z predpokladov pre ukončenie magisterského aj inžinierskeho, resp. doktorského štúdia v prípade medicíny a veterinárneho lekárstva. Tvorí súčasť štátnej záverečnej skúšky. Účelom vypracovania diplomovej práce je overenie zvládnutia odborných teoretických aj praktických vedomostí, odbornej terminológie, použitia vedeckých metód pri riešení problémov daného vedného odboru. Práca je tiež prejavom schopnosti vysokoškolského študenta riešiť úlohy vo svojom odbore samostatne. Školiteľ diplomovej práce sa podieľa iba metodicky, pričom sa so študentom stretáva pri konzultáciách v priebehu prípravy práce. Školiteľ by mal tiež dohliadať na korektnosť jej prípravy, čítať jednotlivé kapitoly ešte pred jej odovzdaním a upozorňovať študenta na jej nedostatky. Medzi iným by mal upozorniť študenta aj na prípadné plagiátorstvo.
Na rozdiel od bakalárskej práce, sa diplomová práca líši väčším rozsahom a väčšou kvalitou spracovania študovanej témy. Na vypracovanie diplomovej práce majú študenti obyčajne najmenej 2 roky. Spravidla je vypracovávaná písomne a odovzdáva sa vo vytlačenej forme vo viacerých exemplároch. V minulosti sa tieto fyzicky archivovali v archívoch katedier a vysokých škôl. Dnes sa zvyknú archivovať v digitálnej podobe. Formálna stránka diplomovej práce zvykne byť predpísaná školou, pričom niekedy sa jej detaily líšia podľa zvykov daného vedného odboru (napr. medzi fakultami zriedkavo aj jednotlivými katedrami). Rozsah diplomovej práce je spravidla okolo 50-80 strán. Pri štandardnom formátovaní textu by nemal byť nižší ako 30 a väčší ako 100 strán. Dodatočný materiál, ktorý nie je vhodné umiestniť priamo do textu, napr. rozsiahle tabuľky, mapy, ilustrácie alebo osobitné materiály ako manuály technických zariadení alebo programov, či dodatočnú literatúru je možné pripojiť do prílohy k práci.
Pred obhajobou sa práca dostáva do rúk oponenta, ktorého úlohou je zhodnotiť prácu. Neskôr pri obhajobe má oponent slovo v komisii, ktorá prijíma prácu na obhajobu. Skúšobná komisia na vykonanie štátnej skúšky hodnotí na diplomovej práci obsahovú aj formálnu stránku. Často býva zvlášť hodnotená aj miera originality, resp. zhody s inými prácami. Samotná obhajoba práce prebieha zvyčajne vo forme prezentácie, po ktorej spravidla nasleduje odborná diskusia.
Motorový rušeň 702

Popis

Na ráme rušňa je umiestnená kabína pre rušňovodiča, pred ktorou je zúžená kapota, v ktorej sa nachádza spaľovací motor a ďalšie komponenty. V ráme sú uložené dve nápravy, obe hnacie. Rušeň má prenos energie riešený cez mechanickú prevodovku, ktorou rušňovodič zaraďuje rýchlostné stupne predvoľbou - zaradí rýchlostný stupeň a až potom obsluhuje spojkový kohút (podrobnejšie - viď popis rady 700). Z prevodovky sa krútiaci moment prenáša na nápravy pomocou kĺbových hriadeľov.
Scionzier (obec)

Poloha

Obec má rozlohu 10,62 km². Najvyšší bod je položený 1 969 m n. m. a najnižší bod 468 m n. m.

Obyvateľstvo

Počet obyvateľov obce je 7 503 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vauvillers (Haute-Saône)

Poloha

Obec má rozlohu 9,5 km². Najvyšší bod je položený 353 m n. m. a najnižší bod 238 m n. m.

Obyvateľstvo

Počet obyvateľov obce je 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dejan Savićević

Hráčska kariéra

Savićević začal so svojou mládežníckou kariérou vo veku 15 rokov, kedy nastupoval za klub OFK Titograd. Neskôr hral za prvoligový klub FK Budućnost a svoju prvú pozvánku do reprezentácie Juhoslávie dostal v roku 1986. Svoj prvý zápas odohral proti Turecku.
Po dobrých výkonoch mladého Savićevića mali o neho v lete 1988 záujem viaceré špičkové kluby. Nakoniec sa stal hráčom slávneho belehradského klubu FK Crvena zvezda, no kvôli branným povinnostiam vynechal skoro celú sezónu 1988-89. Počas tejto sezóny mal možnosť hrať za klub iba v najdôležitejších zápasoch, akým bolo osemfinále Pohára európskych majstrov proti AC Miláno. Zvezda bola nakoniec neúspešná v belehradskej odvete, ktorá sa musela opakovať. Prvý odvetný zápas bol kvôli hustej hmle prerušený za stavu 1:0 pre Zvezdu v 64. minúte. Ak by daná odveta skončila týmto stavom, Crvena zvezda by postúpila. Opakovaný zápas skončil v riadnom hracom čase 1:1, a keďže ani predĺženie nerozhodlo, nasledoval penaltový rozstrel, v ktorom AC Miláno vyhralo 4:2 a postúpilo do štvrťfinále.
Savićević pomohol Crvenej zvezde ku trom titulom v lige, v rokoch 1989/90, 1990/91 a 1991/92, k zisku národného pohára v roku 1990 a tiež k zisku Európskeho a Interkontinentálneho pohára v roku 1991.
Po úspechoch v roku 1991 bol Savićević nominovaný na zisk Zlatej lopty, nakoniec skončil na druhom mieste.
Paolo Veronese

Život

Narodil sa ako Paolo Cagliari (tiež Paolo Caliari ) v rodine veronského sochára Gabriela Cagliari.
U otca a svojho strýka maliara Antonia Badile vo Verone sa tiež učil a pracoval. Roku 1548 sa na pozvanie kardinála E. Gonzaga presťahoval do Mantovy, kde maľoval fresky v tamojšom dóme. Od roku 1555 sa usadil v Benátkach, kde na seba upozornil slávnym obrazom Svadba v Káni Galilejskej (teraz v Louvri) a freskou Hostina v dome Leviho, kvôli ktorej bol na udanie vyšetrovaný inkvizíciou. Ďalšie slávna diela sú fresky v benátskej knižnici a v kostole sv. Sebastiána. Vytvoril množstvo často veľmi rozmerných portrétov, obrazov a fresiek pre kostoly i pre paláce a vily. Jeho obrazy charakterizuje dramatická kompozícia a farebnosť v štýle benátskeho manierizmu.

Najväčšie zbierky jeho obrazov - okrem Benátok - sú v parížskom Louvri, v galérii v Drážďanoch, v Berlíne a v petrohradskej Ermitáži. Niekoľko jeho obrazov má tiež Národní galerie v Prahe.
Jeho meno nesie odtieň zelenej farby, ktorý definoval. Veronesova zelená sa bežne používa na označenie príslušného odtieňa maliarskych farieb a v roku 2005 bola pod jeho menom zaradená do slovníka farieb Guía de coloraciones.
Lacaze (Tarn)

Polohopis

Lacaze má rozlohu 46,16 km². Najvyšší bod je položený 805 m n. m. a najnižší bod 392 m n. m.

Obyvateľstvo

Lacaze má 312 obyvateľov (2009).
Graf vývoja obyvateľstva:
Zdroje: INSEE
Prouvy

Poloha

Obec má rozlohu 4,41 km². Najvyšší bod je položený 62 m n. m. a najnižší bod 25 m n. m.

Obyvateľstvo

Počet obyvateľov obce je 2 327 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courtes

Polohopis

Courtes má rozlohu 9,06 km². Najvyšší bod je položený 221 m n. m. a najnižší bod 192 m n. m.

Obyvateľstvo

Courtes má 259 obyvateľov (2009).
Graf vývoja obyvateľstva:
Zdroje: INSEE
Synagóga v Nitre

Synagóga je vzácnou architektonickou pamiatkou mesta Nitry, zapísanou v Ústrednom zozname kultúrnych pamiatok SR. Nachádza sa v pamiatkovej zóne a v ochrannom pásme mestskej pamiatkovej rezervácie.

Dejiny

Nitriansku synagógu neológov dala postaviť nitrianska kongresová náboženská obec Ješurun. Bola postavená v rokoch 1910-1911 budapaštianskym architektom Leopoldom Baumhornom, ktorý na Slovensku postavil okrem Nitry veľkú synagógu v Lučenci a prestaval synagógu v Liptovskom Mikuláši. Synagóga je príkladom eklektickej sakrálnej stavby, postavená v maursko-byzantskom štýle.
Do roku 1982 bola vlastníkom synagógy Židovská náboženská obec. Potom sa jej vlastníkom stal Okresný národný výbor v Nitre. Od roku 1991 je majetkom Mesta Nitry.
Synagóga prešla dlhodobou rekonštrukciou a znovu otvorená bola 3. júla 2004. Jej otvorením vznikol vzácny priestor, ktorý predovšetkým slúži ako koncertná a výstavná sieň. Konajú sa tu komorné koncerty v rámci Nitrianskeho kultúrneho leta, divadelné predstavenia, výstavy, literárne večere a pod.

Architektonické riešenie

Synagóga je centrálna stavba so štvorcovým pôdorysom a na južnej strane rozšírený o polygonálny rizalit. Stavba je ukončená centrálnou kupolou, ktorá spočíva na štryroch pilieroch s ozdobnými hlavicami. Veľké okná majú štylizovanú kružbu, ktorú nesú románske stĺpiky z betónových odliatkov. Stavba má výrazne tehlové piliere a medzi nimi bezozdobné plochy stien. Fasáda je tvorená výtvarnými detailmi z orientálnej architektúry a je členená glazovanými tehlami kombinovanými s omietkou.
Štvorcový sieňový priestor synagógy je otvorený do kupoly, ktorá dosadá na štyri piliere a súčasne podopiera poschodovú emporu. Centrálny priestor modlitebne tvorí archa, ktorá je dnes bez sviatostí.

Expozícia Shraga Weila

Významný umelec Shraga Weil prežil detstvo a mladosť v Nitre. Jadrom jeho tvorby sú grafické práce. Na Slovensku zanechal 30 grafických listov, väčšina z nich sa nachádza v priestoroch Synagógy v jej trvalej expozícii. Grafiky sú hodnotné nielen vzhľadom na pôvod autora, ale hlavne z hľadiska tematiky, keďže prevažujú prvky biblickej a židovskej tradície.
Hartzviller

Poloha

Obec má rozlohu 4,14 km². Najvyšší bod je položený 376 m n. m. a najnižší bod 275 m n. m.

Obyvateľstvo

Počet obyvateľov obce je 922 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
DB2

DB2 je relačná databáza firmy IBM, ktorá je dostupná vo viacerých verziách alebo licenčných dohodách. Nakonfigurovaním verzie s redukovanými vlastnosťami IBM dovoľuje zákazníkom neplatiť za vybrané vlastnosti, ktoré nepotrebujú. Vzorové edície zahŕňajú Express, Workgroup a Enterprise Edíciu. Najviac sofistikovaná edícia na Linux/UNIX/Windows je DB2 Data Warehouse Enterprise Edition (DB2 DWE). Táto edícia určená pre zmiešané pracovné zaťaženie (OLTP a dátové skladovanie) alebo business intelligence (BI) implementácie. DB2 DWE zahŕňa rozličné BI črty ako ETL, data mining, OLAP, a in-line analytics.
DB2 pre z/OS je dostupná pod jej vlastnými licenčnými podmienkami. Začínajúc verziou 8, IBM prinesla DB2 pre z/OS a ostatné platformy navzájom zblížila (predtým tu boli významné rozdiely v SQL slovníkoch, napríklad). DB2 pre z/OS má niektoré exkluzivity – znateľné Multi-Level Security (MLS), extrémne veľké rozmery tabuliek a hardvérovo asistovaná kompresia – kvôli špecíalnemu prostrediu a požiadavkám zákazníkov. DB2 pre z/OS bola vždy známa pre jej vedúci OLTP výkon a schopnosti, a pre jej spoľahlivosť a dostupnosť podpory najdôležitejších operácii pre podnikanie, ale z/OS verzia teraz začína získavať BI črty ako aj materialized query tables (MQTs) a hviezdicovú schému. Larry Ellison z Oracle komentoval, že DB2 pre z/OS je jedna konkurenčná databáza ktorá si zaslúži obdiv a rešpekt.
30. januára 2006 IBM vypustilo bezpoplatkovú verziu DB2 tiež nazývanú DB2 Express-C. Touto cestou očakávalo odpoveď na nedávno oznámené voľné verzie Oracle 10g a Microsoft SQL Server. Na rozdiel od Microsoft SQL Serveru alebo voľných edícií Oracle, Express-C nemá limit na počet používateľov alebo na veľkosť databázy. Zatiaľ čo verzie 8.2 a 9.1 DB2 Express-C má predpísany hardvérový limit na server na ktorom beží, DB2 Express-C 9.5 môže bežať na windowsových aj linuxových strojoch rôznej veľkosti, ale databáza nevyužije viac ako 2 CPU jadrá a 2GB RAM. V roku 2007, IBM predstavilo ročné paušálne predplatné (Fixed Term Licence FTL), ktorá ponúka ročnú telefónnu podporu pre Express-C za 3000 USD za jeden server. Nákup FTL tiež dovoľuje DB2 Express-C databáze využiť až do štyroch CPU jadier a 4GB RAM. Používatelia DB2 Express-C ktorý si nekúpia FTL predplatné môžu dostať podporu a asistenciu zadarmo, verejné web fórum udržiavané IBM technikmi a ostatnými DB2 používateľmi.
Malavillers

Poloha

Obec má rozlohu 4,37 km². Najvyšší bod je položený 379 m n. m. a najnižší bod 313 m n. m.

Obyvateľstvo

Počet obyvateľov obce je 146 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cerizay

Poloha

Obec má rozlohu 18,55 km². Najvyšší bod je položený 217 m n. m. a najnižší bod 143 m n. m.

Obyvateľstvo

Počet obyvateľov obce je 4 624 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nicolas (Belgicko)

Obyvateľstvo

Saint-Nicolas má približne 22 774 obyvateľov (2010).
Hódmezővásárhelyský okres

Hódmezővásárhelyský okres (maď. Hódmezővásárhelyi járás) je okres v južnom Maďarsku v Čongrádskej župe. Jeho správnym centrom je mesto Hódmezővásárhely.
Seaford (Delaware)

Seaford je mesto v USA, v južnej časti štátu Delaware. Nachádza sa v Sussex County, má rozlohu 9,1 km² a žije tu 6 699 obyvateľov (2000).
Mesto leží na pravom brehu rieky Nanticoke River, východne od hranice s Marylandom. V meste sa zachovala koloniálna stavba s bývalými plantážami Governor Ross Mansion & Plantation. Juhozápadne od mesta leží chránené územie Barnes Woods National Preserve.
Mesto je známe vysokou kriminalitou, na prelome 80. a 90. rokov minulého storočia bol Seaford centrom distribúcie kokaínu v USA.
Tatiana Korcová

Doc. RNDr. Tatiana Korcová, CSc. (* 7. marec 1937, Trenčianska Teplá – † 12. november 1997, Bratislava) bola slovenská fyzička.
Vyštudovala odbor fyzika–chémia na Fakulte prírodných vied Vysokej školy pedagogickej v Bratislave (1959). Pedagogickú kariéru začala na SPTŠ v Trenčíne. V roku 1963 prešla do Nitry na Katedru fyziky vtedajšej Pedagogickej fakulty, kde pôsobila až do konca svojho života. 
Popri pravidelných prednáškach z didaktiky fyziky a viacerých odborov fyziky sa systematicky venovala výskumu kozmického žiarenia a častíc s vysokou energiou, hlavne slnečného vetra a rádiového žiarenia zo Slnka. Hneď od začiatku svojej kariéry v roku 1970 nadviazala úzku spoluprácu s Geofyzikálnym ústavom SAV v Bratislave a Geofyzikálnym observatóriom v Hurbanove. Prvé pôvodné výsledky zhromaždila do rigoróznej práce, ktorú v roku 1976 obhájila na Matematicko-fyzikálnej fakulte Karlovej univerzity v Prahe. 
Vzťah dlhodobých variácií slnečného vetra k dlhodobým variáciám rádiovej a X-emisie zo Slnka – tak znel titul kandidátskej práce T. Korcovej, za ktorú v roku 1985 získala na Astronomickom ústave ČSAV v Prahe titul kandidátky vied v odbore astrofyzika. Problematike dlhodobých variácií slnečného vetra bola venovaná aj jej habilitačná práca (1994). Okrem toho uverejnila skoro tri desiatky prác. Vytvorila tiež návrh novej koncepcie prípravy učiteľov 1. stupňa základnej školy a fyzikálnej časti prírodovedy na Pedagogickej fakulte nitrianskej univerzity.